b'\n_START_ARTICLE_\nKauno rajono Lapi\xc5\xb3 pagrindin\xc4\x97 mokykla\n_START_SECTION_\nIstorija\n_START_PARAGRAPH_\n1927 m. Lap\xc4\x97se atidaryta keturi\xc5\xb3 skyri\xc5\xb3 pradin\xc4\x97 mokykla. Patalpos mokyklai parinktos did\xc5\xbeiuliuose mediniuose namuose, priklausiusiuose parapijai. Pirmieji mokyklos mokytojai Butrimait\xc4\x97 ir Tumasionis. Irstant min\xc4\x97tiems pastatams, mokykla perkelta \xc4\xaf kitus, naujus medinius namus, tebestovin\xc4\x8dius dar ir dabar. 1935 m. kunigas J. Juodeika \xc4\xafsteig\xc4\x97 bibliotek\xc4\x85-skaitykl\xc4\x85._NEWLINE_1938 m. pastatytas naujas medinis dviauk\xc5\xa1tis mokyklos pastatas. Mokiniai mok\xc4\x97si 6 skyriuose. Klas\xc4\x97s buvo pirmame auk\xc5\xa1te, mokytojai gyveno antrame. Mokyklos aplinka greitai sutvarkyta: apsodinta \xc4\xafvairiais med\xc5\xbeiais bei dekoratyviniais kr\xc5\xabmais. 1945 m. mokykla i\xc5\xa1pl\xc4\x97sta ir pavadinta progimnazija, 1950 m. septynmet\xc4\x97, 1961 m. reorganizuota \xc4\xaf a\xc5\xa1tuonmet\xc4\x99, 1988 m. - devynmet\xc4\x97, nuo 1993 m. pagrindin\xc4\x97 mokykla.'